Microsoft Windows

Windows ("finestras", en anglés), ye o nombre d'un sistema operativo desarrollato por Microsoft dende mitat d'os años 80, pensato ta ordinadors personals.

En o suyo prencipio, Windows yera una interfaz grafica d'usuario que s'executaba sobre o sistema operativo DOS. The Unusual History of Microsoft Windows en thoughtco.com Paralelament, se creya una versión professional ta servidors que no amenistaba DOS (Windows NT). Dende Windows 95, a versión personal ya yera un sistema operativo completo y no heba menester de DOS, que de feito yera encorporato en o Windows. Ista estructura contina fendo-se dica l'aparición d'o Windows XP. Que basato en o nuclio d'o Windows 2000 ofreixe a versión personal y a profesional.

Actualment, Windows ye o sistema operativo mas usato en ordenadors personals, en interpresas y tamién tien un important sector d'o mercato de servidors an o gran dominador son os sistemas Unix. En o sector d'a edición grafica, os sistema operativo mayoritario ye o MacOS, y actualment bi ha un porcentache creixient d'usuarios que cambean ta GNU/Linux.

 Versions de Windows 
Belunas d'as versions de Windows mas emplegatas en o suyo inte:
 Windows 3.x, a primera que estió realment popular en ordenadors personals.
 Windows NT, pensata ta servidors.
 Windows 95, a primera versión personal que no amenistaba DOS.
 Windows 98, estió una millora d'o Windows 95.
 Windows Me, una continación d'o Windows 98.
 Windows 2000, a evolución d'o Windows NT.
 Windows XP, en realidat ye una versión enamplata de Windows 2000 en a versión home, en a profesional, poca diferencia.
 Windows Vista
 Windows 7
 Windows 8.
 Windows 8.1.
 Windows 10.
 Windows 11.

 Versions movils de Windows 
 Pocket PC 2002, (Windows CE 2.0).
 Windows Mobile 2003. Basato en a plataforma Windows CE 3.0
 Windows Mobile 2003 SE, Second Edition. (Windows CE 4.0)
 Windows Mobile 5.0. Basato en a plataforma Windows CE 5.0
 Windows Mobile 6.0. Basato en a plataforma Windows CE 6.0. Previsto ta 2006.

 En desarrollo 
 Windows Live, a versión de Windows ta Internet

 Referencias 

Categoría:Sistemas operativos
Categoría:Microsoft